text: Arden XKR AJ20: Апокалипто | auto motor und sport
  Arden XKR AJ20: Апокалипто
  Борислав Петров 03.10.2007 19:10
  30-годишният опит в тунинга на британски автомобили и периодът от 20 години, прекарани в усъвършенстване двигателите на Jaguar, си казват своето - преработеният от Arden автомобил надминава всички динамични показатели на използвания за база модел XK.
  Посредством увеличаване на работния обем до 4,5 литра, използване на специален колянов вал, нови бутала и мотовилки Arden успява да подвигне мощността на осемцилиндровия агрегат с принудително пълнене до 480 к. с. (650 Нм максимален въртящ момент при 3 850 об./м.).
  След модифициране на каросерията тестове на английското тунинг ателие регистрират по-нисък коефициент на челно съпротивление, както и по-висока притискателна сила върху колелата в сравнение с данните от стандартния Jaguar XK.